Хелмут Кол: Европа не може да бъде „нов дом” за милиони мигранти – Българи в Испания | ИСБИ
Хелмут Кол: Европа не може да бъде „нов дом” за милиони мигранти
От Владимир Илиев на 17 април 2016 | 09:50 | Прегледи: 847 0 Comments
И България ще гони руски дипломати
Европа не може да бъде „нов дом” за милиони мигранти. Това заяви бившият германски канцлер Хелмут Кол в ново свое интервю, очевидно критикувайки либералната имиграционна политика на сегашната държавна ръководителка Ангела Меркел, предаде БГНЕС.
Във вторник бившият канцлер трябва да се срещне с унгарския премиер Виктор Орбан – може би най-големият противник на миграционния подход на Меркел в рамките на ЕС. „Европа не може да се превърне в нов дом за милиони хора в нужда по света”, заяви Кол, цитиран от АФП. Миналата година Германия прие 1,1 милиона души – преобладаващата част от миграционната вълна от размирни и бедни райони в Близкия изток и Африка.
От своя страна, през октомври Унгария построи ограда по южната си граница и затегна режима на преминаване на мигранти. Според скорошни думи на Орбан безконтролното влизане в Европа носи риск от „тероризъм, престъпност, антисемитизъм и хомофобия”. „Националните политики тип „самотният рицар” трябва да останат в миналото”, заяви 86-годишният Кол, без пряко да споменава името на Меркел.
Бившият канцлер, по чието време настъпи обединението на Източна и Западна Германия, дублира и други популярни антиимиграционни позиции. „Повечето от тях имат вярвания, различни от юдео-християнските, които формират фундамента на нашия социален ред и ценности”, каза още Кол. Той напусна политиката през 2002 г., а напоследък публичните му изяви са много редки заради влошеното му здраве.